VietosDvasia.lt

Girių Karaliaus pėdsakais Karalgiryje
2022-07-16 08:00 - 17:00 (Europe/Vilnius) | LLS vanagai takas, 55.08636, 23.70336, Kauno raj., Lietuva
Rodos vasaros metu laikas teka bent du kartus greičiau nei paprastai ir dalykus, kuriuos mėgstu, tarsi tenka vytis. Tad iš karto atsiprašau, kad pranešu likus vos kelioms dienoms iki žygio, bet ką padarysi – VASARA.
Radau tokia įdomia legendą apie Girių Karalių, kuris baudžiavos laikais viešpatavo Karalgirio girioje, tad būtent šioje girioje ir sugalvojau sudėlioti maršrutą žygiui pėsčiomis. Nors pažygiuoti teks nemažai, net 27 km., tačiau visų legendoje minimų objektų, dėl kilometrų kiekio į maršrutą įtraukti, deja, nepavyko. Vardan vasaros aromatų prisotinto miško oro, ir taupant apie 15 km. plius, už borto teko išmesti dvarą, kuriame viskas ir prasidėjo, bet jį aplankyti galėsime po žygio, automobiliais.
Savaime suprantama, kad žygis būtų įdomesnis, rekomenduoju perskaityti legendą „Girių Karalius„, nuo kurios ko gero kilo ir girios pavadinimas.
Didžiąja maršruto dalį žygiuosime Karalgirio miško keliais, bus šiek tiek bekelės, deja bus ir asfalto bei vieškelių, bet su gražiu vaizdu 🙂 Tad jei dar neturite planų šeštadieniui, prisijunkite. Susitinkame 8.00 prie „LLS vanagai tako”.
